Grønnsak

Grønnsaker er kulturplanter der deler av planten brukes rå, kokt eller stekt i matlaging på grunn av sin smak og sitt næringsinnhold. Ordet har ingen vitenskapelig, botanisk definisjon, og heller ikke i praktisk kokekunst har begrepet noe endelig og vedtatt innhold. Noen vil si at poteter, mais og sopp er grønnsaker – andre ikke. Det er heller ikke noe vedtatt skille mellom grønnsaker og frukt og mellom grønnsaker og kryddervekster.

Grønnsaker er rike på nyttige karbohydrater som gir et tilskudd av viktig energi til kroppen, samtidig som de tilfører nyttige kostfiber, mineraler og vitaminer. Grønnsaker gir volum til kosten og virker derfor mettende. De er saftige og tilfører maten sødme på en gunstig måte.

Grønnsakvekster

De delene av planten som brukes, er oppført etter navnet.
Agurk (Cucumis sativa) – frukten 
Artisjokk (Cynara scolymus) – blomsterbunnen og begerbladene på blomsterknoppene 
Asparges (Asparagus officinalis) – underjordiske skudd 
Aubergine (Solanum melongena) – frukten
Bladbete (Beta vulgaris ssp. cicla) – bladene, bladstilken, ev. også rota
Blomkål (Brassica oleraceae var. botrytis) – blomstergreinene 
Bondebønne (Vicia faba) – frøene 
Brokkoli (Brassica oleraceae var. italica) – blomsterknoppene og blomsterstilkene 
Bønne (Phaseolus vulgaris) – frøene og fruktene
Daikon-reddik/Rättich (Raphanus sativus var. hortensis) – oppsvulmet jordstengel
Endivie (Cichorium endivia) – bladene 
Ert (Pisum sativum) – frøene, frukten/belgen kalles sukkerert
Fennikel (Foeniculum vulgare var. azoricum) – bladslirene og bladstengelen 
Flaskegresskar (Cucurbita moschata)) - frukten
Gressløk (Allium schoenoprasum) – bladene 
Grønnkål (Brassica oleracea var. acephala laciniata) – bladene
Gulrot (Daucus carota) – rota
Hodekål (Brassica oleraceae var. capitata) – bladene
Hodesalat (Lactuca sativa var. capitata) – bladene 
Hvitløk (Allium sativum) – løken
Issalat (Lactuca sativa var. capitata nidus jaggeri) – bladene
Jordskokk (Helianthus tuberosus) – oppsvulmet jordstengel 
Karse (Lepidium sativum) – unge skudd 
Kepaløk, matløk (Allium cepa) – løken
Kinakål (Brassica pekinensis) – bladene
Knutekål (Brassica oleracea var. gongylodes) – oppsvulmet stengel
Kålrot (Brassica napus var. rapifera) – oppsvulmet jordstengel
Linser (Lens culinaris) – frøene
Luftløk (Allium cepa var. viviparum) – bladene, løk i jorda og i blomsten 
Løpstikke (Levisticum officinale) – blader, som salat- eller krydderurt
Månedsreddik (Raphanus sativus var. radicula) – oppsvulmet jordstengel 
Nepe (Brassica rapa var. rapifera) – oppsvulmet jordstengel 
Paprika (Capsicum annuum) – frukten
Pastinakk (Pastinaca sativa) – rota 
Gresskar/Squash (Cucurbita pepo) – frukten
Pepperrot (Armorarica rusticana) – rota
Persillerot (Petroselinum crispum) – rota (og bladene som bladpersille) 
Pipeløk (Allium fistulosum) – bladene 
Plukksalat (Lactuca sativa var. acephala) – bladene 
Portulakk (Portulaca oleracea) – stilkene og bladene  
Purre (Allium ampeloprasum var. porrum) – bladslirene 
Pyntekål (Brassica oleracea var. acephala laciniata) – bladene
Rabarbra (Rheum rhaponticum) – bladstilkene 
Ramsløk (Allium ursinum) – blader og bladstilker
Reddik (Raphanus sativus var. niger) – rota 
Rosenkål (Brassica oleraceae var. gemmifera) – hoder i bladhjørnene oppover stammen
Rødbete (Beta vulgaris ssp. esculenta var. conditiva) – rota 
Rødkål (Brassica oleraceae var. capitata rubra) – bladene
Salat (Lactuca sativa) – bladene 
Savoykål (Brassica oleraceae var. capitata sabauda) – bladene 
Selleri/Knollselleri (Apium graveolens) – rota, og unge blader
Sellerikål (Brassica chinensis) – langstrakt hode med blad
Sikorisalat (Cichorium intybus var. foliosum) – bladene
Sjalottløk (Allium cepa var. ascalonicum) – løken 
Skorsonerrot (Scorzonera hispanica) (også kjent som Svartrot) – rota
Spinat (Spinacia oleracea) – bladene
Spisskål (Brassica oleraceae var. capitata elliptica) – bladene
Stangselleri (Apium graveolens) – bladstilkene, også bladene
Sukkerbete (Beta vulgaris var. altissima) – roten
Tomat (Solanum lycopersicum) – fruktene 
Vinterreddik (Raphanus sativus var. niger) – oppsvulmet jordstengel
Vårløk (Allium ampeloprasum) – løken og de unge skuddene

Referanser

Eksterne lenker
 

 
1000 artikler enhver Wikipedia bør ha